open-index/open-wikipedia-markdown huggingface dataset:
เอเวอรีบอดีเฮตส์คริส

***เอเวอรีบอดีเฮตส์คริส*** (**Everybody Hates Chris**) เป็นซีรีส์ที่ออกอากาศทางช่องยูไนเต็ดพาราเมาท์เน็ตเวิร์ก (UPN) ของสหรัฐโดยเป็นเรื่องราวในวัยเด็กของคริส ร็อค
ดาวตลกของสหรัฐ โดยการเริ่มออกอากาศในวันที่ 22 กันยายน 2547 สามารถสร้างสถิติคนดูสูงที่สุดตลอดกาลสำหรับละครตลกตอนแรกของช่อง UPN ที่คนดูมากกว่า 7 ล้านคน และยังทำคนดูคู่คี่กับละครเรื่อง สมอลวิลล์ ซึ่งออกอากาศในเวลาเดียวกันที่สถานีโทรทัศน์ The WB อีกด้วย

ต่อมาเมื่อ The WB และ UPN รวมตัวกันเป็นสถานีโทรทัศน์ช่องเดียวกันในนาม The CW ละครเรื่องนี้ก็ได้รับเลือกให้ออกอากาศต่อในช่อง The CW โดยตั้งแต่เปลี่ยนสถานีโทรทัศน์เรตติ้งก็ลดลงอย่างรวดเร็วเนื่องจากการเปลี่ยนวันฉายที่บ่อยก่อนที่จะถูกยกเลิกเมื่อสิ้นสุดภาคสี่ในวันที่ 21 พฤษภาคม 2009 ซึ่งถือเป็นละครตลกเรื่องสุดท้ายที่ออกอากาศทั้งในสถานีโทรทัศน์ UPN และ The WB เพราะหลังจากถูกยกเลิกพร้อมกับละครตลกอีกเรื่องคือ The Game ทำให้ช่อง The CW ไม่มีละครตลกเหลืออยู่ในช่องอีกต่อไปในการฉายฤดูกาลปี 2009-2010

## ประวัติการออกอากาศ

* **ภาคที่ 1 (ทาง UPN)** พฤหัสบดี 2 ทุ่ม
* **ภาคที่ 2 (ทาง The CW)** อาทิตย์ 2 ทุ่ม/จันทร์ 2 ทุ่ม
* **ภาคที่ 3 (ทาง The CW)** อาทิตย์ 2 ทุ่ม
* **ภาคที่ 4 (ทาง The CW)** ศุกร์ 2 ทุ่ม
หมวดหมู่:รายการโทรทัศน์ภาษาอังกฤษ
หมวดหมู่:ภาพยนตร์ชุดทางโทรทัศน์อเมริกัน
หมวดหมู่:รายการโทรทัศน์ช่องยูพีเอ็น
หมวดหมู่:รายการโทรทัศน์ช่องเดอะซีดับเบิลยู
หมวดหมู่:ซีรีส์ทางโทรทัศน์โดยซีบีเอสสตูดิโอส์
แบบว่า กว่าพ่อจะเจอแม่

**แบบว่า...กว่าพ่อจะเจอแม่** () เป็นซีรีส์ที่ออกอากาศทางช่อง CBS ของสหรัฐโดยเป็นเรื่องราวการเล่าเรื่องของเท็ด โมสบี้ ให้กับลูกของตนฟังในปี ค.ศ. 2030

### ฤดูกาลที่ 1
**เท็ด โมสบี้** ชายหนุ่มผู้มีอาชีพเป็นสถาปนิกและยังโสด เขามีเพื่อนสนิททั้งหมด 3 คน ได้แก่ มาร์แชล กับลิลลี่ คู่รักที่รักกันมาตั้งแต่สมัยเรียนมหาวิทยาลัย และบาร์นีย์ชายหนุ่มแต่งตัวภูมิฐาน

## ฤดูกาล

หมวดหมู่:รายการโทรทัศน์ภาษาอังกฤษ
หมวดหมู่:ภาพยนตร์ชุดทางโทรทัศน์อเมริกัน
เอิร์ลแห่งวิลมิงตัน (แก้ความกำกวม)

__NOTOC__
**เอิร์ลแห่งวิลมิงตัน (แก้ความกำกวม)** อาจจะหมายถึง

## ความหมายทั่วไป
* เอิร์ลแห่งวิลมิงตัน (Earl of Wilmington) - ตำแหน่งขุนนางสืบตระกูลเอิร์ลของสหราชอาณาจักร
* สเปนเซอร์ คอมป์ตัน เอิร์ลแห่งวิลมิงตัน (Spencer Compton, 1st Earl of Wilmington) - นายกรัฐมนตรีแห่งสหราชอาณาจักร
ฮองกี๋

**ฮองกี๋** หรือ **ห้องกี** (อังกฤษ: Feng Ji, จีนตัวเต็ม: 逢紀, จีนตัวย่อ: 逢纪, ?-ค.ศ.202) เดิมเป็นเสนาธิการของอ้วนเสี้ยว  หลังจากอ้วนเสี้ยวถึงแก่กรรม ฮองกี๋จึงรับใช้อ้วนซงบุตรชายของอ้วนเสี้ยวต่อมา

## ประวัติ

ฮองกี๋ มีฉายาว่า เหวียนถู เป็นคนสนิทไว้วางใจของอ้วนเสี้ยวผู้ครองแคว้นกิจิ๋ว เป็นคนคล่อง ชอบใช้ถ้อยคำสำบัดสำนวนเสียดสีเย้ยหยันผู้อื่น มีความรู้ความสามารถพอตัว เป็นคนเสี้ยมสอนให้อ้วนเสี้ยว สังหารเตียนฮอง ขุนนางผู้ใหญ่ซึ่งทัดทานมิให้อ้วนเสี้ยวยกทัพไปรบโจโฉ เมื่ออ้วนเสียวตายแล้ว ฮองกี๋ร่วมกับสินโพย ยกอ้วนซง น้องเล็กขึ้นเป็นผู้ครองแคว้นกิจิ๋ว ทำให้การบ้านการเมืองผันแปรไป เพราะอ้วนถำพี่ใหญ่ไม่ยอม และได้ใช้อุบายลวงเอาตัวฮองกี๋ไปเป็นที่ปรึกษา แล้วจับฆ่าเสียในฐานะที่เป็นตัวการทำให้บ้านเมืองวุ่นวาย

## ดูเพิ่ม

* สามก๊ก
* ยุคสามก๊ก
* จดหมายเหตุสามก๊ก
* ตัวละครในสามก๊ก
* อ้วนเสี้ยว

หมวดหมู่:บุคคลที่เกิดในคริสต์ศตวรรษที่ 2
ฮองกี๋
หมวดหมู่:ข้าราชการของอ้วนเสี้ยว
หมวดหมู่:บุคคลในยุคราชวงศ์ฮั่นที่ถูกประหารชีวิต
หมวดหมู่:บุคคลที่ถูกประหารชีวิตโดยราชวงศ์ฮั่น
ชิม ฮวานจี

**ชิม ฮวานจี** (,1730-1802) เป็นขุนนางฝ่ายโนนที่เรียกว่า **พยอกปา** ที่มักจะคอยขัดขวางและเป็นอุปสรรคในการพัฒนาบ้านเมืองของ พระเจ้าจองโจ โดยกล่าวหาพระองค์ว่า การที่พระองค์ทรงตั้ง คยูจังกัก ขึ้นนั้นเพื่อใช้ชุบเลี้ยงขุนนางฝ่ายโซนนที่สนับสนุนพระองค์นั่นเอง

หมวดหมู่:ขุนนางเกาหลี
หมวดหมู่:บุคคลในยุคราชวงศ์โชซ็อน
หมวดหมู่:ตัวละครในลีซาน จอมบัลลังก์พลิกแผ่นดิน
ลูทวิชที่ 4 แกรนด์ดยุกแห่งเฮ็สเซิน

**ฟรีดริช วิลเฮ็ล์ม ลูทวิชที่ 4 คาร์ล แห่งเฮ็สเซินและริมไรน์** () เป็นแกรนด์ดยุกแห่งเฮ็สเซินและริมไรน์ระหว่างปี ค.ศ. 1877 จนสิ้นพระชนม์ในปี ค.ศ. 1892 

แกรนด์ดยุกลูทวิชที่ 4 ประสูติ ณ เมืองดาร์มชตัท ในแกรนด์ดัชชีเฮ็สเซิน เป็นพระบุตรองค์แรกในเจ้าชายคาร์ลแห่งเฮ็สเซินและริมไรน์ กับเจ้าหญิงเอลีซาเบ็ทแห่งเฮ็สเซินและริมไรน์ พระมารดาเป็นนัดดาในพระเจ้าฟรีดริช วิลเฮ็ล์มที่ 2 แห่งปรัสเซีย

เมื่อวันที่ 1 กรกฎาคม ค.ศ. 1862 ทรงเข้าอภิเษกสมรสกับเจ้าหญิงอลิซแห่งสหราชอาณาจักร พระราชธิดาในสมเด็จพระราชินีนาถวิกตอเรีย ที่ตำหนักออสบอร์น ซึ่งเป็นการสมรสที่ผู้ใหญ่ตกลงกันไว้ เมื่อวันถึงเวลาแต่งงาน สมเด็จพระราชินีนาถมีจดหมายถึงพระองค์ผู้เป็นลูกเขยว่าให้เปลี่ยนฐานันดรเป็น *[[รอยัลไฮเนส]]* ของสหราชอาณาจักร สมเด็จพระนางยังทรงแต่งตั้งแกรนด์ดยุกเป็นอัศวินของเครื่องราชอิสริยาภรณ์การ์เตอร์ แกรนด์ดยุกลูชวิชกับเจ้าหญิงอลิซมีพระบุตรด้วยกันถึง 7 พระองค์

## พระบุตร
แกรนด์ดยุกลูทวิชที่ 4 กับเจ้าหญิงอลิซแห่งสหราชอาณาจักร มีพระโอรส-ธิดาด้วยกันดังนี้:

หมวดหมู่:แกรนด์ดยุกแห่งเฮ็สเซิน
หมวดหมู่:แกรนด์ดยุกรัชทายาทแห่งเฮ็สเซิน
หมวดหมู่:บุคคลจากดาร์มชตัท
หมวดหมู่:ตระกูลเฮ็สเซิน-ดาร์มชตัท
หมวดหมู่:ไนต์ออฟเดอะการ์เตอร์
หมวดหมู่:พลเอกอาวุโสแห่งปรัสเซีย
โรเบิร์ต คารร์ เอิร์ลที่ 1 แห่งซัมเมอร์เซต

**โรเบิร์ต คารร์ เอิร์ลแห่งซัมเมอร์เซ็ทที่ 1** (ภาษาอังกฤษ: **Robert Carr, 1st Earl of Somerset**) (ราว ค.ศ. 1587 - 17 กรกฎาคม ค.ศ. 1645) โรเบิร์ต คารร์เป็นขุนนางและนักการเมืองสกอตแลนด์คนโปรดของสมเด็จพระเจ้าเจมส์ที่ 1 แห่งอังกฤษ

## คนโปรด
โรเบิร์ต คารร์เกิดที่ไรท์ตันในมณฑลซัมเมอร์เซ็ทในอังกฤษ เมื่อราว ค.ศ. 1587 เป็นบุตรคนเล็กของทอมัส เคอรร์ (คารร์) แห่งเฟอร์นิเฮิร์สท์ในสกอตแลนด์http://en.wikipedia.org/wiki/New_International_Encyclopediaกับภรรยาคนที่สองแจเน็ต เคอรร์ (คารร์) โรเบิร์ตเดินทางติดตามพระเจ้าเจมส์จากสกอตแลนด์ไปยังอังกฤษในฐานะมหาดเล็กแต่ถูกปลด หลังจากถูกปลดออกแล้วคารร์ก็เดินทางไปแสวงโชคในฝรั่งเศสอยู่ระยะหนึ่ง

คารร์กลับมาอังกฤษเมื่ออายุ 17 ปี ในการประลองบนหลังม้าครั้งหนึ่งคารร์ประสบอุบัติเหตต่อหน้าพระเจ้าเจมส์ผู้ทรงจำได้ ตามคำกล่าวของทอมัส โฮเวิร์ด เอิร์ลแห่งซัฟโฟล์คที่ 1 (Thomas Howard, 1st Earl of Suffolk) พระเจ้าเจมส์ทรงตกหลุมรักเด็กหนุ่ม ทรงช่วยดูแลรักษาพยาบาลด้วยพระองค์เอง ทรงประทานของขวัญต่างๆ ให้เป็นเวลาหลายปีจนกระทั่งปี ค.ศ. 1615 เมื่อคารร์ถูกแทนด้วยคนโปรดคนใหม่จอร์จ วิลเลียรส์ ดยุคแห่งบัคคิงแฮมที่ 1 พระเจ้าเจมส์ทรงเขียนจดหมายบรรยายลำดับข้อต่างๆ ที่คารร์ทำให้พระองค์ไม่ทรงพึงพอใจรวมทั้งเมื่อออกจากห้องส่วนพระองค์เมื่อทรง “ขอให้ทำตรงกันข้าม”  

โรเบิร์ต คารร์ต่อมาสมรสกับฟรานเซส คารร์ เคานเทสแห่งซัมเมอร์เซ็ทผู้เดิมเป็นภรรยาของโรเบิร์ต เดเวอโรซ์ เอิร์ลแห่งเอสเซ็กซ์ที่ 3 ทั้งคู่มีบุตรสาวคนเดียว คือ แอนน์ รัสเซลล์ เคาน์เตสแห่งเบดฟอร์ด

## อ้างอิง

หมวดหมู่:บุคคลที่เกิดในคริสต์ทศวรรษ 1580
หมวดหมู่:บุคคลจากเทศมณฑลซัมเมอร์เซต
หมวดหมู่:ขุนนางอังกฤษ
หมวดหมู่:บุคคลในคริสต์ศตวรรษที่ 17
หมวดหมู่:นักการเมืองอังกฤษ
ฮัน กา-อิน

**ฮัน กา-อิน** (เกาหลี: 한가인; เกิด 2 กุมภาพันธ์ ค.ศ. 1982) เป็นนักแสดงและนางแบบชาวเกาหลีใต้ โดยเธอมีชื่อจริงว่า **คิม ยุน-จู** และปัจจุบันนี้เธอแต่งงานและมีลูกสาวกับลูกชายกับนักแสดงหนุ่ม ยุน จุง-ฮุน

## ผลงานการแสดง
### ภาพยนตร์

### ละครโทรทัศน์

### รายการวาไรตี

### แสดงในมิวสิกวิดีโอ

## รางวัลและการเสนอชื่อ

## อ้างอิง

## แหล่งข้อมูลอื่น
* Han Ga-in at BH Entertainment 
* 
* 

หมวดหมู่:ผู้เข้าแข่งขันรายการรันนิ่งแมน
หมวดหมู่:นักแสดงหญิงชาวเกาหลีใต้
หมวดหมู่:นักแสดงภาพยนตร์หญิงชาวเกาหลีใต้
หมวดหมู่:พิธีกรชาวเกาหลีใต้
หมวดหมู่:นักแสดงหญิงจากโซล
ปลาซักเกอร์กระโดงสูง

**ปลาซักเกอร์กระโดงสูง** ปลาน้ำจืดชนิดหนึ่ง มีชื่อวิทยาศาสตร์ว่า *[[:En:Pterygoplichthys gibbiceps]]* ในวงศ์ปลาซักเกอร์ (:En:Loricariidae) ในอันดับปลาหนัง มีรูปร่างหน้าตาคล้ายปลาซักเกอร์ธรรมดา (*[[:En:Hypostomus plecostomus]]*) แต่มีสีลำตัวที่อ่อนกว่า โดยมีพื้นสีเหลือง และมีจุดสีน้ำตาลเข้มกระจายไปทั่วทั้งตัว มีจุดเด่นคือ ครีบหลังที่สูงใหญ่ เมื่อแผ่ออกมาเต็มที่จะดูคล้ายใบเรือ อันเป็นที่มาของชื่อ

สามารถเปลี่ยนสีให้เข้มหรืออ่อนไปได้ตามวัย ขนาดเมื่อโตเต็มที่ราว 40-50 เซนติเมตร พบอาศัยเฉพาะแม่น้ำอเมซอนตอนบน และแม่น้ำโอริโนโคเท่านั้น

นิยมเลี้ยงเป็นปลาสวยงาม ในประเทศไทยในระยะแรก ปลาซักเกอร์กระโดงสูงเมื่อถูกนำเข้ามามีราคาแพงมาก แต่ปัจจุบัน สามารถเพาะขยายพันธุ์ได้แล้ว ทำให้ราคาถูกลงมาก นับเป็นปลาในวงศ์ปลาซักเกอร์ประเภทสวยงามที่มีราคาถูกที่สุด และมีลักษณะใกล้เคียงกับปลาซักเกอร์ธรรมดามากที่สุด โดยมีรหัสทางการค้าว่า L083 หรือ L165

## อ้างอิง

## แหล่งข้อมูลอื่น
* รูปและข้อมูลปลาซักเกอร์กระโดงสูง 

หมวดหมู่:วงศ์ปลาซักเกอร์
หมวดหมู่:ปลาทวีปอเมริกาใต้
หมวดหมู่:ปลาตู้
หมวดหมู่:ปลาน้ำจืด
คณะผู้แทนทางทูตในประเทศสเปน

thumb|right|400px|คณะผู้แทนทางทูตในประเทศสเปน
thumb|right|สถานเอกอัครราชทูตเช็กเกีย ณ กรุงมาดริด
thumb|right|สถานเอกอัครราชทูตอิเควทอเรียลกินี ณ กรุงมาดริด
thumb|right|สถานเอกอัครราชทูตอินเดีย ณ กรุงมาดริด
thumb|right|สถานเอกอัครราชทูตปากีสถาน ณ กรุงมาดริด
thumb|right|สำนักงานคณะผู้แทนรัฐปาเลสไตน์ ณ กรุงมาดริด
right|thumb|สถานเอกอัครราชทูตซาอุดีอาระเบีย ณ กรุงมาดริด
ปัจจุบันมีสถานเอกอัครราชทูตต่างประเทศ 109 แห่งในกรุงมาดริด และหลายประเทศได้ตั้งสถานกงสุลตามเมืองต่าง ๆ (ไม่รวมกงสุลกิตติมศักดิ์) ดังนี้

## สถานเอกอัครราชทูต

## คณะผู้แทนทางทูตอื่น
*  (สำนักงานเศรษฐกิจและวัฒนธรรม)
*  (สำนักงานการค้า)

## สถานกงสุล

#### สถานกงสุล ณ [[ลาโกรุญญา|เมืองลาโกรุญญา]]
*  สถานกงสุลใหญ่

#### สถานกงสุล ณ [[อัลเคซีรัส|เมืองอัลเคซีรัส]]
*  สถานกงสุลใหญ่

#### สถานกงสุล ณ [[อาลีกันเต|เมืองอาลีกันเต]]
*  สถานกงสุลใหญ่
*  สถานกงสุล
*  สถานกงสุล
*  สถานกงสุล

#### สถานกงสุล ณ [[อัลเมริอา|เมืองอัลเมริอา]]
*  สถานกงสุลใหญ่

#### สถานกงสุลใหญ่และสถานกงสุล ณ [[บาร์เซโลนา|นครบาร์เซโลนา]]

#### สถานกงสุล ณ [[บิลบาโอ|เมืองบิลบาโอ]]
*  สถานกงสุล
*  สถานกงสุลใหญ่
*  สถานกงสุลใหญ่
*  สถานกงสุล
*  สถานกงสุลใหญ่
*  สถานกงสุล
*  สถานกงสุลใหญ่

#### สถานกงสุล ณ [[บูร์โกส|เมืองบูร์โกส]]
*  สถานรองกงสุล

#### สถานกงสุล ณ [[กาดิซ|เมืองกาดิซ]]
*  สถานกงสุล

#### สถานกงสุล ณ [[กัสเตยอนเดลาปลานา|เมืองกัสเตยอนเดลาปลานา]]
*  สถานกงสุล

#### สถานกงสุล ณ [[อีบีซา|เมืองอีบีซา]] [[หมู่เกาะแบลีแอริก]]
*  สถานกงสุล

#### สถานกงสุล ณ [[ลัสปัลมัสเดกรันกานาเรีย|เมืองลัสปัลมัสเดกรันกานาเรีย]] [[แคว้นกานาเรียส|กานาเรียส]]
*  สถานกงสุล
*  สถานกงสุลใหญ่
*  สถานกงสุล
*  สถานกงสุล
*  สถานกงสุล
*  สถานกงสุลใหญ่
*  สถานกงสุลใหญ่
*  สถานกงสุลใหญ่
*  สถานกงสุลใหญ่
*  สถานกงสุล
*  สถานกงสุลใหญ่

#### สถานกงสุล ณ [[มาลากา|เมืองมาลากา]]
*  สถานกงสุล
*  สถานกงสุลใหญ่
*  สถานกงสุล
*  สถานกงสุลใหญ่
*  สถานกงสุล
*  สถานกงสุล

#### สถานกงสุล ณ [[มูร์เซีย|เมืองมูร์เซีย]]
*  สถานกงสุล
*  สถานกงสุลใหญ่

#### สถานกงสุล ณ [[ปัลมาเดมายอร์กา|เมืองปัลมาเดมายอร์กา]] [[หมู่เกาะแบลีแอริก]]
*  สถานกงสุล
*  สถานกงสุล
*  สถานกงสุล
*  สถานกงสุล

#### สถานกงสุล ณ [[ซานตากรุซเดเตเนรีเฟ|เมืองซานตากรุซเดเตเนรีเฟ]] [[แคว้นกานาเรียส|กานาเรียส]]
*  สถานกงสุล
*  สถานกงสุล
*  สถานกงสุล
*  สถานกงสุลใหญ่

#### สถานกงสุล ณ [[ซานเตียโกเดกอมโปสเตลา|เมืองซานเตียโกเดกอมโปสเตลา]]
*  สถานกงสุลใหญ่
*  สถานกงสุลใหญ่

#### สถานกงสุล ณ [[เซบิยา|นครเซบิยา]]
*  สถานกงสุลใหญ่
*  สถานกงสุลใหญ่
*  สถานกงสุลใหญ่
*  สถานกงสุลใหญ่
*  สถานกงสุลใหญ่
*  สถานกงสุลใหญ่
*  สถานกงสุลใหญ่
*  สถานกงสุลใหญ่
*  สำนักตัวแทนกงสุล

#### สถานกงสุล ณ [[ตาร์ราโกนา|เมืองตาร์ราโกนา]]
*  สถานกงสุลใหญ่

#### สถานกงสุล ณ [[บาเลนเซีย (สเปน)|นครบาเลนเซีย]]
*  สถานกงสุล
*  สถานกงสุล
*  สถานกงสุลใหญ่
*  สถานกงสุล
*  สถานกงสุลใหญ่
*  สถานกงสุลใหญ่
*  สถานกงสุลใหญ่
*  สถานกงสุลใหญ่

#### สถานกงสุล ณ [[บีโก|เมืองบีโก]]
*  สถานกงสุลใหญ่
*  สถานกงสุลใหญ่
*  สถานกงสุลใหญ่

## อ้างอิง
* กระทรวงการต่างประเทศสเปน 

หมวดหมู่:ประเทศสเปน
ร็อคแมน X2

**ร็อคแมน X2**  () หรือ **เมกาแมน X2** (Mega Man X2) เป็นวิดีโอเกมชุดที่ 2 ของซีรีส์ร็อคแมน X โดยวางจำหน่ายในวันที่ 16 ธันวาคม ค.ศ. 1994 และวางจำหน่ายในต่างประเทศเมื่อช่วงเดือน มีนาคม ค.ศ. 1995 ที่สหรัฐอเมริกาและทวีปยุโรป โดยวางจำหน่ายในเครื่องซูเปอร์แฟมิคอม

## เนื้อเรื่อง

## ตัวละคร
***เอ็กซ์** (エックス, X)
***ซีโร่** (ゼロ)
***ดร.เคน** (Dr.ケイン)
:ผู้ค้นพบเอ็กซ์และช่วยเหลือเอ็กซ์ทุกอย่างในเวลาขบขัน
***อาจิล** (アジール)
:หัวหน้ากลุ่มเคนท์เตอร์ฮันเตอร์
***ซาเกส** (サーゲス)
***ไวโอเลน** (バイオレン)
***แบล็คซีโร่** (ブラックゼロ)
:โคลนนิ่งของซีโร่สร้างโดยซิกม่าหลังจากเอ็กซ์พบส่วนอวัยวะของซีโร่ครบส่วน
***ซิกม่า** (シグマ)
:อดีตอีเล็กกูล่าผู้ที่มีความทเยอนทยานที่จะทำลายล้างเผ่าพันธุ์มนุษย์ ในภาคนี้ถูกคืนชีพขึ้นมาอีกครั้ง โดยแพร่ไวรัสเข้าโปรแกรมแม่และแพร่ออกไปโดยระบบคอมพิวเตอร์

## ตัวละครบอส
### บอสที่มีพลังพิเศษ
***ครีสตาร์ มายมายด์** (クリスター・マイマイン, Crystal Snail)
***บับบริ คราบรอส** (バブリー・クラブロス, Bubble Crab)
***เมทาโมล มอธมีนอส** (メタモル・モスミーノス, Morph Moth)
***วิลล์ แอลิเกทส์** (ホイール・アリゲイツ, Wheel Gator)
***โซนิค ออสทริกส์** (ソニック・オストリーグ, Overdrive Ostrich)
***ไวว์ เฮลติมัลล์** (ワイヤー・ヘチマール, Wire Sponge)
***แม็กเน่ เฮียคุลีกเกอร์** (マグネ・ヒャクレッガー, Magna Centipede)
***เฟรม สแต๊กเกอร์** (フレイム・スタッガー, Flame Stag)
### บอสในฉากอื่นๆ
***CF-0**
***ซาเกสแทงค์** (サーゲスタンク)

## อาวุธที่ได้
****'Strike chian ได้จาก Wire Sponge***'
***Spin Wheel ได้จาก Wheel Gator**
*** Bubble Splash ได้จาก Bubble Crab**
## อ้างอิง

## แหล่งข้อมูลอื่น
*ケータイカプコン：ロックマンX2
*:i-mode 

2
หมวดหมู่:เกมสำหรับซูเปอร์แฟมิคอม
หมวดหมู่:วิดีโอเกมที่ออกวางจำหน่ายในปี พ.ศ. 2537
หมวดหมู่:วิดีโอเกมซูเปอร์ฮีโร
ฮิเดกาซุ อิจิโนเซะ

**ฮิเดกาซุ อิจิโนเซะ** () มีชื่อเล่นว่า อิจิ (เป็นชื่อที่มาจากคำขึ้นต้นนามสกุล) อิจิเป็นนักพากย์ที่มีชื่อเสียงคนนึงของญี่ปุ่น ผลงานสร้างชื่อของเขาคือการพากย์ตัวละคร โกคุเดระ ฮายาโตะ จากเรื่อง ครูพิเศษจอมป่วน รีบอร์น! นอกจากงานนักพากย์ อิจิยังเป็นนายแบบและนักแสดงทั้งโฆษณา หนัง และละครเวทีเช่นกัน โดยส่วนมากในด้านการแสดงอิจิมักจะได้รับบทเป็นซามูไร เนื่องจากเขามีทักษะทั้งในการฟันดาบ(ขั้น4) ยิงธนู ขี่ม้า และคาราเต้ ปัจจุบันอิจิอาศัยอยู่ในเมืองโตเกียวกับสุนัขของเขาที่มีชื่อว่าฮายาเตะ และยังคงเล่นละครเวทีตามโรงละครใหญ่ในโตเดียวโดยเขาจะได้รับบทเด่นเป็นส่วนมาก ส่วนผลงานล่าสุดในงานพากย์ของเขาตอนนี้คือการพากย์ตัวละคร ซาโต้ ฮิเดะ พระเอกจากการ์ตูนเรื่อง Poyopoyo kansatsu nikki ซึ่งเกิดกระแสเปรียบเทียบระหว่างบทฮิเดะและโกคุเดระว่า ทั้งสองตัวละครมีอะไรๆหลายอย่างที่คล้ายกันคือ ทรงผม นิสัยขี้โวยวาย และไม่ถูกกันกับแมว นอกจากนี้ตัวละครก็มีชื่อว่า"ฮิเดะ"ซึ่งเป็นชื่อคล้ายชื่อจริงของอิจิ ทำให้หลายคนตั้งข้อสังเกตว่าตัวละครซาโต้ ฮิเดะ เป็นตัวละครมีเพื่อให้อิจิพากย์โดยเฉพาะ
## ประวัติ
* **วันเกิด :** 16 มีนาคม คศ. 1975
* **บ้านเกิด :** จังหวัดยามานาชิ ประเทศญี่ปุ่น
* **กรุ๊ปเลือด :** B ประเทศญี่ปุ่น
* **ส่วนสูง :** 170 เซนติเมตร
* **งานอดิเรก :** ขี่ม้า ตีกลองชุด เล่นกับสุนัข

## ผลงาน

### ละครโทรทัศน์
* อุลตร้าแมนคอสมอส แสดงเป็น ฟุบุคิ เคสึเกะ
* TOMICA ฮีโร่ เรสคิวฟอร์ซ แสดงเป็น คามิยะ
### แอนิเมชัน
* ครูพิเศษ จอมป่วน (Reborn!) รับบทเป็น โกคุเดระ ฮายาโตะ
* Bokura ga Ita รับบทเป็น คากาวะ
* Poyopoyo kansatsu nikki รับบทเป็น ซาโต้ ฮิเดะ

## อ้างอิง
* http://writer.dek-d.com/dek-d/story/viewlongc.php?id=460603&chapter=44
* 

หมวดหมู่:นักพากย์ชายชาวญี่ปุ่น
หมวดหมู่:นักแสดงญี่ปุ่น
หมวดหมู่:บุคคลจากจังหวัดยามานาชิ
นายทหารพระธรรมนูญ

**นายทหารพระธรรมนูญ** () คือ ทหารนักกฎหมาย คำว่า "นายทหารพระธรรมนูญ" โดยทั่วไปอาจมีความหมายได้สองนัย  นัยแรกความหมายโดยกว้าง ๆ ได้แก่ นายทหารผู้ที่มีเหล่าทหารพระธรรมนูญโดยมิได้คำนึงถึงตำแหน่งหน้าที่อย่างหนึ่ง อีกนัยหนึ่งหมายความถึง นายทหารที่ดำรงตำแหน่งนายทหารพระธรรมนูญอีกอย่างหนึ่ง

เนื่องด้วยจากภารกิจและหน้าที่ที่ต้องเป็นทั้งทหารและนักกฎหมายในเวลาเดียวกัน ก็จำเป็นจะต้องปฏิบัติหน้าที่ทั้งสองอย่างไปพร้อม ๆ กันให้ได้อย่างสมบูรณ์ที่สุด ซึ่งในบทบาทหน้าที่ของการเป็นทหารก็จะต้องวางตนรักษาระเบียบวินัยของทหารโดยเคร่งครัด ครั้นเมื่อจะต้องปฏิบัติหน้าที่ในด้านกฎหมาย ก็จะต้องสวมวิญญาณเป็นนักกฎหมาย ที่ยึดหลักจริยธรรมสำหรับวิชาชีพด้วย

ตำแหน่งนายทหารพระธรรมนูญและนายทหารพระธรรมนูญผู้ช่วยที่สังกัดกองทัพบกมีจำนวนทั่วประเทศประมาณ 400 นาย โดยทั่วไป อัตราประจำหน่วยกำลังรบจะมีนายทหารพระธรรมนูญ 1 นาย ต่อ 1 กรมทหาร

## หน้าที่หลักของนายทหารพระธรรมนูญ

# สืบสวนสอบสวนคดีอาญา คดีทางปกครอง และคดีทางวินัย
# เป็นที่ปรึกษากฎหมาย พิจารณาและเสนอความเห็นทางกฎหมายแก่ผู้บังคับบัญชา
# ตรวจร่างสัญญาต่าง ๆ ของราชการทหาร เช่น สัญญาจัดซื้อจัดจ้าง สัญญาบรรจุเข้ารับราชการ ฯลฯ
# ร่วมฟังการสอบสวนกับพนักงานสอบสวนในกรณีที่ทหารเป็นผู้เสียหาย หรือตกเป็นผู้ต้องหาในคดีอาญา
# เป็นผู้แทนคดีของกองทัพบก หรือกระทรวงกลาโหม ในการแจ้งความร้องทุกข์คดีอาญา หรือดำเนินคดีหรือต่อสู้คดีทางแพ่ง
# การยกร่างกฎหมาย ข้อบังคับ ระเบียบ คำสั่งที่เกี่ยวข้องกับหน่วยทหารนั้น
# เป็นครู อาจารย์ สอนวิชากฎหมายในโรงเรียนทหาร หรืออบรมกำลังพลในเรื่องกฎหมายทหารต่าง ๆ เช่น กฎหมายสงคราม กฎการใช้กำลัง และกฎหมายอื่น ๆ โดยทั่วไปที่กำลังพลควรจะทราบ
# หน้าที่อื่น ๆ เช่น การไปปฏิบัติหน้าที่ในกองกำลังต่าง ๆ ในต่างประเทศ การเข้าร่วมประชุมสัมมนาหรืออบรมตามหลักสูตรต่าง ๆ ทั้งในและต่างประเทศ ฯลฯ

หมวดหมู่:ทหาร
หมวดหมู่:นักกฎหมาย
ทากาชิ คนโด

**ทากาชิ คนโด** (; 12 พฤษภาคม พ.ศ. 2522 — ) เป็นนักพากย์ชาวญี่ปุ่น

## ผลงาน

### แอนิเมชัน
* ศึกจอมเวทอภินิหาร (Fairy Tail) รับบทเป็น ฮิบิกิ นักเวทแห่ง บลูเพกาซัส
* ครูพิเศษจอมป่วนรีบอร์น (Katekyo Hitman Reborn!) รับบทเป็น **[[ฮิบาริ เคียวยะ]]**, ฟง(อัลโกบาเลโน่วายุ) ,อราวดิ(ผู้พิทักษ์เมฆารุ่นแรก)
* แบล็คแคท (Black cat) รับบทเป็น **เทรน ฮาร์ทเน็ต**
* Red Garden รับบทเป็น JD
* เทพมรณะ (Bleach) รับบทเป็นดี รอย 
* Heroic Age รับบทเป็น Iolaus
* อิจิโกะ 100% รับบทเป็น โอคุสะ
* เซอิโตะคาอิ โนะ อิจิซอน รับบทเป็น **ซูกิซากิ เคน**
* Ichiban Ushiro no Dai Maou รับบทเป็น **ไซ อาคุโตะ**
* Sekai-ichi Hatsukoi รับบทเป็น **โอโนเดระ ริทสึ**

## อ้างอิง
* Anime News Network Takashi KONDO

หมวดหมู่:นักพากย์ชายชาวญี่ปุ่น
หมวดหมู่:บุคคลจากโอกาซากิ
บึงฉวากเฉลิมพระเกียรติ

**บึงฉวากเฉลิมพระเกียรติ** แต่เดิมเป็นพื้นที่เขตห้ามล่าสัตว์ป่า ซึ่งส่วนใหญ่เป็นสัตว์ที่ห้ามล่าเป็นสัตว์จำพวกนก มีมากกว่า 50 ชนิด ปัจจุบันได้จัดให้เป็นสถานที่ท่องเที่ยวซึ่งเป็นโครงการเฉลิมพระเกียรติในโอกาสที่พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงครองสิริราชสมบัติ ครบ ๕๐ ปี โดยมีการสร้างกรงนกขนาดใหญ่ มีตู้ปลาน้ำจืด ตู้ปลาน้ำเค็ม ตู้ปลาช่อนอเมซ่อน บ่อจระเข้ และอุทยานผักพื้นบ้านเพื่อการยังชีพ

## ประวัติ
* **พ.ศ. 2525**
**นายจรินทร์ กาญจโนมัย ผู้ว่าราชการจังหวัดสุพรรณบุรีในขณะนั้น ได้มีแผนพัฒนาหมู่บ้านรอบบึงฉวากเพราะเป็นสถานที่ที่มีทัศนียภาพที่สวยงาม มีนกนานาชนิด จึงนำเรื่องเสนอกรมป่าไม้ เพื่อให้เป็นพื้นที่เขตห้ามล่าสัตว์ป่า
**กระทรวงเกษตรและสหกรณ์ ได้ประกาศเรื่อง **กำหนดให้พื้นที่บริเวณบึงฉวาก [[ตำบลบ้านเชี่ยน]] [[อำเภอหันคา]] [[จังหวัดชัยนาท]] และ[[ตำบลปากน้ำ]] [[ตำบลเดิมบาง]] [[ตำบลหัวเขา]] [[อำเภอเดิมบางนางบวช]] [[จังหวัดสุพรรณบุรี]]** เป็นเขตห้ามล่าสัตว์ป่า **ตาม[[พระราชบัญญัติสงวนและคุ้มครองสัตว์ป่า]] พ.ศ. 2503** โดยกำหนดชนิดสัตว์ป่าที่ห้ามล่าไว้ 59 ชนิด เป็นนก 58 ชนิด สัตว์เลี้ยงลูกด้วยนม 1 ชนิด (นากทุกชนิดในวงศ์ย่อย)
* **พ.ศ. 2526**
**ตามพระราชกิจจานุเบกษา ประกาศกระทรวงเกษตรและสหกรณ์ ได้ประกาศให้บึงฉวากเป็นเขตห้ามล่าสัตว์ป่าอย่างสมบูรณ์แบบ
* **พ.ศ. 2537**
**นายบรรหาร ศิลปอาชา ร่วมกับหน่วยงานในจังหวัดสุพรรณบุรี จัดทำโครงการบึงฉวากเฉลิมพระเกียรติ เพื่อเป็นการเฉลิมฉลองในโอกาสที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงครองสิริราชสมบัติ ครบ ๕๐ ปี ในปี พ.ศ. 2539
**เกิดศูนย์พัฒนาการจัดการสัตว์ป่าบึงฉวาก สังกัดสำนักงานอนุรักษ์สัตว์ป่า กรมอุทยานแห่งชาติสัตว์ป่าและพันธุ์พืช กระทรวงทรัพยากรธรรมชาติ รับผิดชอบเกี่ยวกับการศึกษา สำรวจค้นคว้าวิจัยการเพาะเลี้ยงสัตว์ป่า ดำรงสายพันธุ์สัตว์ป่า พัฒนาการเพาะเลี้ยงสัตว์ป่า ปรับปรุงฟื้นฟูแหล่งอาหารของสัตว์ป่า ฯลฯ
**ต่อมาได้สร้างกรงนกขนาดใหญ่และสวนสัตว์ เพื่อให้ประชาชนและนักท่องเที่ยวที่สนใจ
* **พ.ศ. 2539**
**ได้จัดสร้างตู้ปลา 30 ตู้ มีปลาน้ำจืดกว่า 50 ชนิด สร้างบ่อจระเข้
* **พ.ศ. 2541**
**ได้จัดให้เป็นพื้นที่ลุ่มน้ำที่มีความสำคัญระดับชาติตามอนุสัญญาแรมซาร์ คือ เป็นพื้นที่ลุ่ม พื้นที่ราบลุ่ม พื้นที่ลุ่มชื้นแฉะ พื้นที่ฉ่ำน้ำ น้ำขัง พื้นที่พรุ พื้นที่แหล่งน้ำ ทั้งที่เกิดจากธรรมชาติและมนุษย์สร้างขึ้น มีน้ำขังถาวรหรือชั่วคราว ทั้งที่น้ำนิ่ง น้ำไหว ทั้งน้ำจืด น้ำกร่อย น้ำเค็ม น้ำลึกไม่เกิน 6 เมตร
* **พ.ศ. 2542**
**สร้างอุทยานผักพื้นบ้านเพื่อการยังชีพเฉลิมพระเกียรติ
* **พ.ศ. 2544**
**ได้ทำการเปิดให้ประชาชนเข้าชมในอุทยานผักพื้นบ้านเพื่อการยังชีพเฉลิมพระเกียรติได้เป็นครั้งแรก
**วางศิลาฤกษ์อาคารแสดงพันธุ์สัตว์น้ำหลังที่ 2 ภายในอาคารมีตู้ปลาขนาดใหญ่ 1 ตู้ ตู้ปลาขนาด 1 ตัน 30 ตู้ มีปลาน้ำจืด 60 ชนิด ปลาทะเลสวยงาม 7 ตู้
* **พ.ศ. 2546**
**อาคารแสดงพันธุ์สัตว์น้ำสร้างแล้วเสร็จ
**วันที่ 23 พฤษภาคม พ.ศ. 2546 เปิดให้ประชาชนเข้าชมอาคารแสดงพันธุ์สัตว์น้ำเฉลิมพระเกียรติอย่างเป็นทางการ

## อ้างอิง

## แหล่งข้อมูลอื่น
* ตัวอย่าง (รีวิว) บึงฉวาก - รวมทั้งเส้นทางการเดินทางจากกรุงเทพฯ

หมวดหมู่:เขตห้ามล่าสัตว์ป่าในประเทศไทย
หมวดหมู่:สถานที่ท่องเที่ยวในจังหวัดสุพรรณบุรี
หมวดหมู่:สิ่งก่อสร้างในอำเภอเดิมบางนางบวช
หมวดหมู่:แหล่งน้ำในจังหวัดสุพรรณบุรี
ซูงูรุ อิโนอูเอะ

**ซูงูรุ อิโนอูเอะ** (; 4 ธันวาคม พ.ศ. 2524) เป็นนักพากย์คนหนึ่ง

## ผลงาน

### แอนิเมชัน
* ครูพิเศษจอมป่วน รีบอร์น! ‎ รับบทเป็น ยามาโมโตะ ทาเคชิ
* มุชิชิ รับบทเป็น เคนจิโร่

หมวดหมู่:นักพากย์ชายชาวญี่ปุ่น
หมวดหมู่:บุคคลจากจังหวัดคานางาวะ
พระราชวังฮอลีรูด

**พระราชวังฮอลีรูด** () ชื่อ "Holyrood" เป็นคำที่แปลงเป็นภาษาอังกฤษจากคำว่า "Haly Ruid" ของภาษาสกอตที่แปลว่า "กางเขนศักดิ์สิทธิ์" (Holy Cross) พระราชวังฮอลีรูดเป็นพระราชวังที่ตั้งอยู่ที่เอดินบะระในสกอตแลนด์ในสหราชอาณาจักร ฮอลีรูดเป็นพระราชวังที่เป็นสมบัติส่วนพระองค์ของพระราชวงศ์อังกฤษที่ยังทรงใช้ในสถานที่ประทับหลักในสกอตแลนด์

ฮอลีรูดเดิมเป็นสำนักสงฆ์ที่ก่อตั้งโดยพระเจ้าเดวิดที่ 1 แห่งสกอตแลนด์ ในปี ค.ศ. 1128 ต่อมามาใช้เป็นที่ประทับหลักของพระมหากษัตริย์และพระราชินีของสกอตแลนด์มาตั้งแต่คริสต์ศตวรรษที่ 15 ตัวพระราชวังตั้งอยู่ทางใต้ของรอยัลไมล์ (Royal Mile) ในเอดินบะระ ตรงกันข้ามกับปราสาทเอดินบะระทางอีกด้านหนึ่งของรอยัลไมล์ ในปัจจุบันเป็นที่ประทับอย่างเป็นทางการในสกอตแลนด์ของสมเด็จพระราชินีนาถเอลิซาเบธที่ 2 ผู้ทรงประทับเป็นเวลาหนึ่งอาทิตย์ในต้นฤดูร้อนของทุกปีและทรงเป็นเจ้าภาพงานเลี้ยงในสวนและการเลี้ยงรับรองอย่างเป็นทางการต่าง ๆ เมื่อประทับอยู่ที่นั่น

## อ้างอิง

## แหล่งข้อมูลอื่น

*  Holyrood Sanctuary 
*  สถาปัตยกรรมเอดินบะระ รอยัลไมล์ 
*  holyroodhouse.com  ลำดับเหตุการณ์ของฮอลีรูด

ฮอลีรูด
ฮอลีรูด
ฮอลีรูด
พระราชวังเวสต์มินสเตอร์

**พระราชวังเวสต์มินสเตอร์** () เป็นพื้นที่พบปะของทั้งสภาสามัญชนและสภาขุนนาง ซึ่งเป็นสองสภาของรัฐสภาสหราชอาณาจักร จึงทำให้เป็นที่รู้จักในอีกชื่อคือ **กลุ่มอาคารรัฐสภา** () พระราชวังนี้ตั้งอยู่ริมฝั่งแม่น้ำเทมส์ในพื้นที่ของนครเวสต์มินสเตอร์ ในลอนดอนชั้นใน ประเทศอังกฤษ ชื่อของวังนั้นได้มาจากเวสต์มินสเตอร์แอบบีซึ่งตั้งอยู่ติดกัน ปัจจุบันพระราชวังนี้เป็นทรัพย์สินของสถาบันพระมหากษัตริย์ และในทางพิธีการเป็นสถานที่ประทับของราชวงศ์

## อ้างอิง

## แหล่งข้อมูลอื่น

*   ข้อมูลสำหรับนักท่องเที่ยว

หมวดหมู่:สิ่งก่อสร้างในคริสต์ทศวรรษ 1090
วสต์มินสเตอร์
หมวดหมู่:แหล่งมรดกโลกในสหราชอาณาจักร
หมวดหมู่:อาคารสภานิติบัญญัติ
หมวดหมู่:ที่ตั้งของสภานิติบัญญัติแห่งชาติ
หมวดหมู่:สิ่งก่อสร้างในนครเวสต์มินสเตอร์
หมวดหมู่:สิ่งก่อสร้างริมแม่น้ำเทมส์
สัญญาณสยองโลก

**Signs สัญญาณสยองโลก** ชื่อภาษาไทยของภาพยนตร์เรื่อง **Signs** นำแสดงโดย เมล กิ๊บสัน, วาคีน ฟินิกซ์, รอรี่ คัลกิ้น, อบิเกล เบรสลิน เขียนบทภาพยนตร์, กำกับการแสดงและอำนวยการสร้างโดย เอ็ม. ไนท์ ชยามาลาน

## เนื้อเรื่อง
บาทหลวงแกรแฮม เฮสส์ (เมล กิ๊บสัน) สูญเสียความศรัทธาที่มีต่อพระเป็นเจ้าไปนานแล้ว เพราะได้สูญเสียภรรยาไปในอุบัติเหตุเมื่อหลายปีก่อน ปัจจุบัน แกรแฮมอาศัยอยู่ในบ้านเล็ก ๆ ท่ามกลางไร่ข้าวโพดกับ เมอร์ริล (วาคีน ฟินิกซ์) น้องชายที่เป็นอดีตนักเบสบอลฝีมือดี และ มอร์แกน (รอรี่ คัลกิ้น) ลูกชาย กับ โบ (อบิเกล เบรสลิน) ลูกสาว เท่านั้น

แต่แล้วจู่ ๆ ก็เกิดเหตุการณ์ประหลาดขึ้น เมื่อเกิดปรากฏการณ์วงข้าวโพดล้มเกิดขึ้นในโร่ของพวกเขา ไม่มีใครรู้ว่าปรากฏการณ์นี้เกิดขึ้นมาได้อย่างไร พร้อมกับน้ำในแหล่งน้ำต่าง ๆ ในเมืองเกิดสกปรกขึ้นมาอย่างไม่ทราบสาเหตุ ก่อนที่จะมีเรื่องราวแปลกประหลาดต่าง ๆ ตามมาอีกมากมาย ที่จะเปลี่ยนแปลงชีวิตของครอบครัวเฮสส์นี้ไปตลอด

## เบื้องหลังและคำวิจารณ์
Signs เป็นภาพยนตร์ใหญ่เรื่องที่ 3 ในชีวิตของการกำกับของ เอ็ม. ไนท์ ชยามาลาน หลังจากไม่ประสบความสำเร็จเลยในด้านเสียงวิจารณ์จาก Unbreakable ภาพยนตร์เรื่องก่อนหน้านี้ เพราะดำเนินเรื่องราวตามแบบ The Sixth Sense ที่เคยประสบความสำเร็จมาอย่างมากก่อนหน้านั้น

Signs จึงไม่ได้มีบรรยายกาศที่เงียบเหมือน Unbreakable และ The Sixth Sense แต่เมื่อเข้าฉายแล้ว มีเสียงวิจารณ์ออกไปใน 2 แนว แนวแรกเห็นว่า บทภาพยนตร์เขียนได้ดี เร้าอารมรณ์ และจบได้อย่างมีบทสรุปที่ดีเหมือนภาพยนตร์ต้องการจะบอกว่า สิ่งที่ดูเหมือนกับว่าเป็นความบังเอิญในชีวิตมนุษย์นั้น แท้ที่จริงแล้วได้ถูกกำหนดไว้ล่วงหน้าก่อนแล้ว แต่อีกทางเห็นว่า ภาพยนตร์เดินเรื่องได้อย่างน่าเบื่อ ไม่มีเหตุมีผล และไม่เข้าใจในบทสรุปตอนจบ

หมวดหมู่:ภาพยนตร์อเมริกัน
หมวดหมู่:ภาพยนตร์ที่กำกับโดย เอ็ม. ไนท์ ชยามาลาน
หมวดหมู่:ภาพยนตร์ที่ออกฉายในปี พ.ศ. 2545
หมวดหมู่:ภาพยนตร์ระทึกขวัญอเมริกัน
หมวดหมู่:ภาพยนตร์โดยทัชสโตนพิกเจอส์
หมวดหมู่:ภาพยนตร์ที่มีฉากในรัฐเพนซิลเวเนีย
โรงเรียนธรรมโชติศึกษาลัย

**โรงเรียนธรรมโชติศึกษาลัย** เป็นโรงเรียนในอำเภอเดิมบางนางบวช จังหวัดสุพรรณบุรี

## ประวัติโรงเรียน
โรงเรียนก่อตั้งเมือ วันที่ 30 มษายน พ.ศ. 2509 โดยกรมสามัญศึกษาจัดตั้งโรงเรียนมัธยมศึกษาประจำอำเภอขึ้นได้จัดสร้างอาคารเรียน โดยใช้ชื่อว่า  โรงเรียนธรรมโชติศึกษาลัย เพื่อเป็นเกียรติประวัติแด่หลวงพ่อพระอาจารย์ธรรมโชติแห่งวัดเขาขึ้น ซึ่งเป็นพระสงฆ์ ที่สำคัญประวัติศาสตร์ ที่เกี่ยวข้องกับจังหวัดสุพรรณบุรี

เปิดสอนครั้งแรก ในระดับชั้น มัธยมศึกษาตอนต้น(ม.ศ.1-ม.ศ.3)แบบสหศึกษา   มีนักเรียนทั้งหมด 37 คน ชาย 24 คน หญิง 13 คน มีครู 2 คน และเพิ่มการขยายโอกาสทางการศึกษาเปิดในระดับชั้นมัธยมศึกษาตอนปลายเพิ่มเติม

## ผู้บริหารโรงเรียน

## สีประจำสถานศึกษา
*สีม่วง - สีเหลือง

## ระดับการศึกษาที่เปิดสอน
* ระดับมัธยมศึกษาตอนต้น
*ระดับมัธยมศึกษาตอนปลาย
*ระดับ ประกาศนียบัตรวิชาชีพ

## เกียรติประวัติ
*พ.ศ. 2530 ชนะเลิศการประกวดโรงเรียนรางวัลพระราชทานระดับมัธยมศึกษาของกระทรวงศึกษา
*ชนะเลิศประกวดวินัย นักเรียน นักศึกษา ระดับมัธยมของศูนย์วัฒนธรรมจังหวัดสุพรรณบุรี
*ชนะเลิศการประกวดมารยาทเยาวชนในสถานศึกษาระดับจังหวัดของสำนักงานคณะกรรมการวัฒนธรรมแห่งชาติ
*ชนะเลิศการประกวดการรักษาความสะอาดในสถานศึกษา ของศูนย์วัฒนธรรมจังหวัดสุพรรณบุรี
*พ.ศ. 2542 ชนะเลิศการประกวดสถานศึกษาและชุมชนดีเด่นในการรวมใจ สู้ภัยเศรษฐกิจระดับจังหวัด 
*พ.ศ. 2547 รางวัลโรงเรียนในฝัน 
*พ.ศ. 2552 รางวัลชนะเลิศ ธนาคารขยะรีไซเคิล  งานประกวดธนาคารขยะ

## อ้างอิง

## แหล่งข้อมูลอื่น
* เว็บไซต์โรงเรียนธรรมโชติศึกษาลัย
* 
* 

หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาสุพรรณบุรี
หมวดหมู่:โรงเรียนที่ก่อตั้งในปี พ.ศ. 2509
หมวดหมู่:สิ่งก่อสร้างในอำเภอเดิมบางนางบวช
บักกิงแฮมเชอร์

**บักกิงแฮมเชอร์** (; ออกเสียง: ˈbʌkɪŋəmʃəˈ หรือ ˈbʌkɪŋəmʃɪəˈ; ย่อ **Bucks**) เป็นมณฑลในอังกฤษในสหราชอาณาจักร ที่มีฐานะเป็นมณฑลภูมิศาสตร์ และมณฑลนอกเมโทรโพลิตัน บักกิงแฮมเชอร์ ตั้งอยู่ทางภาคตะวันออกเฉียงใต้ของอังกฤษ

บักกิงแฮมเชอร์แบ่งการปกครองเป็นห้าแขวง: เซาท์บักส์, ชิลเทิร์น, วิคัมบ์, เอลส์บรี เวล, และ มิลตันคีนส์ โดยมีเอลส์บรี เป็นเมืองหลวงของมณฑล และเมืองที่ใหญ่ที่สุดคือมิลตันคีนส์ บักกิงแฮมเชอร์มีเนื้อที่ 1,874 ตารางกิโลเมตร และมีประชาชนรวมทั้งสิ้นประมาณ 719,000 คน ถัวเฉลี่ย 384 คนต่อหนึ่งตารางกิโลเมตร

บักกิงแฮมเชอร์มีเขตแดนติดกับเกรเทอร์ลอนดอน บาร์กเชอร์ ออกซฟอร์ดเชอร์ นอร์แทมป์ตันเชอร์ เบดฟอร์ดเชอร์ และฮาร์ทฟอร์ดเชอร์

## อ้างอิง

## แหล่งข้อมูลอื่น

## ระเบียงภาพ


ไฟล์:Ascott House 01.jpg|คฤหาสน์แอสคอตต์(Ascott House)
ไฟล์:Waddesdon.JPG|คฤหาสน์แวดเดสดัน(Waddesdon Manor)
ไฟล์:Dashwood Mausoleum.JPG|แดชวูดมอโซเลียมที่เวสต์ไวคูมบ์
ไฟล์:Hartwell_House%2C_Bucks.jpg|คฤหาสน์ฮาร์ทเวลล์
ไฟล์:Stowe_Park_Palladian_bridge.jpg|สวนและคฤหาสน์สโตว์ (Stowe House)
ไฟล์:River Ouzel & pollarded trees - geograph.org.uk - 325763.jpg|แม่น้ำอูเซิล(River Ouzel)
ไฟล์:Aylesbury_Clocktower.JPG|อายล์สบรี
ไฟล์:All Saints Church.jpg|วัดออลเซนต์ที่มิลตัน คีนส์
ไฟล์:Wraysbury St Andrew's.JPG|วัดเซนต์แอนดรูว์ที่เรย์บรี
ไฟล์:Bluebells-2005-05-02-1.jpg|ทุ่งบลูเบลล์ในฤดูใบไม้ผลิ



*
หมวดหมู่:เทศมณฑลทางพิธีการของอังกฤษ
หมวดหมู่:เทศมณฑลในประวัติศาสตร์อังกฤษ
บาร์กเชอร์

**บาร์กเชอร์** (, ) บางทีก็เรียกว่า  “**ราชมณฑลบาร์กเชอร์**”  เพราะเป็นที่ตั้งของ พระราชวังวินด์เซอร์ การเรียกนี้ทำกันมาตั้งแต่คริสต์ศตวรรษที่ 19 และเป็นที่ยอมรับโดยสมเด็จพระราชินีในปี ค.ศ. 1958 เมื่อพระราชทานพระราชเอกสารสิทธิ (letters patent) ในการใช้ชื่อนั้นอย่างเป็นทางการในปี ค.ศ. 1974

บาร์กเชอร์เป็นหนึ่งในมณฑลรอบนครลอนดอน (Home County)ในอังกฤษที่มีฐานะเป็นมณฑลภูมิศาสตร์ และมณฑลนอกเมโทรโพลิตัน บาร์กเชอร์ตั้งอยู่ทางภาคตะวันออกเฉียงใต้ของอังกฤษที่มีเขตแดนติดกับมณฑลออกซฟอร์ดเชอร์, มณฑลบัคคิงแฮมเชอร์, มณฑลเซอร์รีย์, มณฑลวิลท์เชอร์ และมณฑลแฮมป์เชอร์ และหลังจากการเปลี่ยนแปลงเขตแดนในปี ค.ศ. 1995 ก็มีเขตแดนติดกับนครหลวงลอนดอนด้วย

บาร์กเชอร์แบ่งการปกครองเป็นหกแขวง: เวสต์บาร์กเชอร์, เรดิง, โวคคิงแฮม, แบรกเนลล์ฟอเรสต์, วินด์เซอร์และเมดเด็นเฮด, สเลา โดยมีเรดิงเป็นเมืองหลวงของมณฑล บาร์กเชอร์มีเนื้อที่ 1,262 ตารางกิโลเมตร และมีประชาชนรวมทั้งสิ้นประมาณ 812,200 คน ถัวเฉลี่ย 643 คนต่อหนึ่งตารางกิโลเมตร

## อ้างอิง

## แหล่งข้อมูลอื่น

## ระเบียงภาพ


ไฟล์:HartsLockWood02.JPG|
ไฟล์:Benham Valence - near Speen and Newbury - geograph.org.uk - 6225.jpg|Benham Valence
ไฟล์:St. Laurence Upton, Slough - geograph.org.uk - 71130.jpg|วัดเซนต์ลอเรนซ์อัพตันที่สโลห์
ไฟล์:Reading_Abbey_interior.jpg|แอบบีเรดิง
ไฟล์:Castell_de_Windsor.JPG|พระราชวังวินด์เซอร์
ไฟล์:St_Georges_Chapel_Windsor_01.jpg|ชาเปลเซนต์จอร์จ,พระราชวังวินด์เซอร์
ไฟล์:Donnington_Castle_-_April_2005.jpg|ปราสาทดอนนิงตัน
ไฟล์:AscotRacetrack.JPG|สนามม้าแอสคอต
ไฟล์:Eton College Chapel (2) - August 5, 2007.jpg|วิทยาลัยอีตัน
ไฟล์:A34.jpg|


หมวดหมู่:เทศมณฑลบาร์กเชอร์
หมวดหมู่:เทศมณฑลทางพิธีการของอังกฤษ
หมวดหมู่:เทศมณฑลในประวัติศาสตร์อังกฤษ
อีวาเนสเซนซ์

**อีวาเนสเซนซ์** () เป็นวงร็อกอเมริกัน ก่อตั้งวงในลิทเทิลร็อก รัฐอาร์คันซอ ในปี 1995 โดยนักร้อง/นักเปียโน เอมี ลี และมือกีตาร์ เบน มูดี

หลังจากออกผลงานอีพีอัลบั้มส่วนตัวและเดโมซีดีที่ชื่อ *Origin* และได้รับความช่วยเหลือจาก บิกวิกเอนเทอร์ไพรซส์ ในปี 2000 ทางวงออกอัลบั้มเต็มชุดแรกที่ชื่อชุด *Fallen* กับสังกัดไวนด์-อัปเรคคอร์ด ในปี 2003 อัลบั้ม *Fallen* ขายได้มากกว่า 15 ล้านชุดทั่วโลกและได้รับรางวัล 2 รางวัลแกรมมี่ ในปีถัดมา อีวาเนสเซนซ์ออกอัลบั้มแสดงสด ชุด *Anywhere but Home* ที่ขายได้มากกว่า 1 ล้านชุดทั่วโลก ในปี 2006 พวกเขาออกผลงานสตูดิโออัลบั้มชุดที่ 2 ชุด *The Open Door* ที่มียอดขายมากกว่า 4 ล้านชุด

ทางวงได้เปลี่ยนสมาชิกในวงหลาย ๆ ครั้ง รวมถึงผู้ร่วมก่อตั้ง มูดีที่ออกจากวงในระหว่างทัวร์ในปี 2003, มือเบส วิลล์ บอยด์ ในกลางปี 2006, ตามมาด้วยมือกีตาร์ จอห์น เลอคอมต์ และมือกลอง ร็อกกี เกรย์ในปี 2007 และจากการเปลี่ยนแปลง 2 ครั้งหลัง ทำให้วงต้องอยู่ในสภาพหยุดพักชั่วคราว ที่ทางวงหาสมาชิกชั่วคราวเพื่อมาเล่นเมื่อออกทัวร์

## สมาชิก
;สมาชิกปัจจุบัน
* เอมี ลี – ร้องนำ, คีย์บอร์ด, ฮาร์ป (1995–ปัจจุบัน) 
* ทิม แม็กคอร์ด – กีตาร์เบส (2006–ปัจจุบัน)
* วิล ฮันต์ – กลองชุด (2010–ปัจจุบัน; สมาชิกแสดงสด 2007–2010)
* ทรอย แม็กลอว์ฮอร์น – กีตาร์ลีด (2011–ปัจจุบัน; สมาชิกแสดงสด 2007–2011)
* เจน มาจูรา – กีตาร์ริทึม, ร้องประสาน (2015–ปัจจุบัน)

;อดีตสมาชิก
* เบน มูดี – กีตาร์ลีด, กีตาร์เบส, กลองชุด (1995–2003)
* เดวิด ฮอดเจส – คีย์บอร์ด, กลองชุด, ร้องประสาน (1999–2002)
* วิลล์ บอยด์ – กีตาร์เบส (2003–2006)
* ร็อกกี เกรย์ – กลองชุด, เพอร์คัชชัน (2003–2007; สมาชิกแสดงสด 2002–2003)
* จอห์น เลอคอมต์ – กีตาร์ริทึม, ร้องประสาน (2003–2007; สมาชิกแสดงสด 2002–2003)
* เทอร์รี บัลซาโม – กีตาร์ลีด (2003–2015)

## สตูดิโออัลบั้ม
* *Fallen* (2003)
* *The Open Door* (2006)
* *Evanescence* (2011)
* *Synthesis* (2017)
* *The Bitter Truth* (2021)

## รางวัลและการเสนอชื่อเข้าชิง

### การเสนอชื่อเข้าชิง

## อ้างอิง

## แหล่งข้อมูลอื่น

*เว็บไซต์อย่างเป็นทางการ
*Offical Evanescence Fanclub 
*Evanescence Thailand FC

หมวดหมู่:กลุ่มดนตรีออลเทอร์นาทิฟเมทัลสัญชาติอเมริกัน
หมวดหมู่:ผู้ที่ได้รับรางวัลแกรมมี
หมวดหมู่:กลุ่มดนตรีที่ก่อตั้งในปี พ.ศ. 2538
แท่นเทศน์

[thumb|260px|แท่นเทศน์มานูเอลินที่[คอนเวนโตเดกริสโต (Convento de Cristo) โทมาร์ ประเทศโปรตุเกส]]
**แท่นเทศน์** () มาจากภาษาละติน “Pulpitum” ที่แปลว่า “รั่งร้าน” หรือ “แท่น” หรือ “เวที” เป็นแท่นที่ยกสูงจากพื้น จัดเป็นธรรมาสน์ ใช้สำหรับบาทหลวงแสดงธรรมเทศนาในบทพระวรสาร ส่วนของศาสนาจารย์ใช้เป็นแท่นเทศนา

วิหารสมัยยุคเฟื่องฟูของพระศาสนจักรคาทอลิกจะมีที่ตั้งสำหรับปาฐกสองที่ โดยด้านซ้ายของผู้เข้าร่วมพิธีจะเป็น “แท่นเทศน์” เพราะการที่แท่นเทศน์มักใช้ในการอ่านจากพระวรสาร ด้านนี้ของโบสถ์จึงเรียกว่าด้านพระวรสาร (gospel side) 

ทางด้านขวาจะมี “แท่นอ่าน” (lectern) ที่มาจากภาษาละติน “lectus” ที่แปลว่า “อ่าน” เพราะเป็นที่สำหรับการอ่านเป็นส่วนใหญ่ที่มักจะใช้โดยฆราวาสในการอ่านบทสอนจากคัมภีร์ (ยกเว้นบทสอนจากพระวรสาร) เป็นที่นำผู้เข้าร่วมพิธีในการสวดมนต์ หรือเป็นที่ใช้ประกาศ เพราะด้านนี้ของคริสต์ศาสนสถานเป็นด้านที่ใช้อ่านบทจดหมาย (epistle lesson) ด้านนี้บางครั้งจึงเรียกว่าด้าน “บทจดหมาย” ในบางโบสถ์แท่นอ่านซึ่งเป็นที่อ่านบทจดหมาย (Epistle) ก็อยู่ทางขวาและแท่นเทศน์อยู่ทางซ้าย

## โปรเตสแตนต์
ในคริสตจักรของนิกายโปรเตสแตนต์ แท่นเทศน์ถือว่าเป็นสิ่งสำคัญที่สุดในโบสถ์ และจะตั้งตรงกลางหน้าผู้เข้าร่วมทำพิธีในโบสถ์และยกสูง แท่นเทศน์ใช้เป็นที่ผู้สอนศาสนายืน แท่นอาจจะตกแต่งด้วยผ้าห้อยหน้าแท่น (Antependium) ที่เป็นผ้าที่ห้อยคลุมลงมาจากด้านหน้าของแท่น หรืออาจจะมีการตกแต่งด้วยดอกไม้

ในคริสต์ศตวรรษที่ 18  มีการสร้างแท่นเทศน์สามชั้นที่มักสร้างกันในประเทศที่พูดภาษาอังกฤษ การสร้างเป็นสามชั้นก็เพื่อแสดงความสำคัญของการอ่านบทสอน ชั้นล่างสุดใช้ในการประกาศข่าวของชุมชน ชั้นกลางสำหรับอ่านพระวรสาร และชั้นสูงสุดสำหรับการเทศนา

ในโบสถ์อีแวนเจลิคัลบางแห่งแท่นเทศน์จะตั้งอยู่บนแท่นตรงกลาง และจะเป็นเฟอร์นิเจอร์ชิ้นใหญ่ที่สุดในโบสถ์ทั้งนี้เพื่อเป็นสัญลักษณ์ของการประกาศคำสอนของพระเจ้า ในโบสถ์อีแวนเจลิคัลในปัจจุบันแท่นเทศน์จะเล็กลงกว่าที่เคยมีมาถ้ามี และจะใช้หลังการร้องเพลงสวดและยังคงตั้งอยู่กลางโบสถ์

## แอมโบ
ในโบสถ์ที่มีที่สำหรับปาฐกที่เดียวที่ใช้เป็นทั้งแท่นเทศน์และแท่นอ่านจะเรียกว่า “แอมโบ” (ambo) ที่มาจากภาษากรีกที่แปลว่า “แท่น” ที่เดิมเป็นยกพื้นที่ยกสูงที่ตั้งอยู่กลางทางเดินกลางที่ใช้เป็นที่อ่านจดหมายคำสอนและพระวรสาร และบางครั้งก็จะใช้เป็นที่เทศนา

## อ้างอิง

## ระเบียงภาพ


ไฟล์:Dinkelsbühl St Georg 3696.jpg|แท่นเทศน์กอทิกดิงเคลบึลห์ประเทศเยอรมนี
ไฟล์:Siena.Duomo.pulpit02.jpg|งานแกะโดยนิโคลา ปิซาโนมหาวิหารซีเอนาประเทศอิตาลี
(Albi) Cathédrale Sainte-Cécile - Pulpit PalissyPM81000005.jpg|มหาวิหารอาลบีฝรั่งเศส   
ไฟล์:Pulpit at St Anne's Church in Kraków.jpg|โบสถ์เซนต์แอนน์, คราคูฟประเทศโปแลนด์
ไฟล์:Aachener-Dom-Kanzel-PIC00112.JPG|มหาวิหารอาเคินประเทศเยอรมนี
ไฟล์:Apfelstaedt-Kirche-Altar.jpg|แท่นเทศน์แท่นบูชาแอพเฟลชเตทประเทศเยอรมนี
ไฟล์:Pistoia baptistry 02.jpg|แท่นเทศน์นอกโบสถ์ปิสโตยา ประเทศอิตาลี
ไฟล์:Rotenbuch-Chaire.JPG|โรตเต็นบุคประเทศเยอรมนี
ไฟล์:Abbey Irsee 120.JPG|แท่นเทศน์รูปเรืออารามเอียร์เซประเทศเยอรมนี
ไฟล์:Wieskirche 009.JPG|โบสถ์วีส์ประเทศเยอรมนี



## แหล่งข้อมูลอื่น

*
ภาษาเคิร์ดกลาง

[thumb|ผู้พูดภาษาเคิร์ดโซรานี บันทึกใน[ประเทศนอร์เวย์]]
**ภาษาเคิร์ดกลาง** () หรือ **ภาษาโซรานี** () เป็นภาษาย่อย หรือภาษาเคิร์ด ที่มีผู้พูดในประเทศอิรัก ส่วนใหญ่อยู่ในเคอร์ดิสถานอิรัก และในจังหวัดเคอร์ดิสถาน, เคร์มอนชอฮ์ และอาเซอร์ไบจานตะวันตกในอิหร่านตะวันตก ภาษาโซรานีเป็นหนึ่งในสองภาษาราชการของประเทศอิรัก (อีกภาษาหนึ่งคือภาษาอาหรับ) และในเอกสารฝ่ายปกครองเรียกภาษานี้ว่า "ภาษาเคิร์ด"

ศัพท์โซรานีมาจากชื่ออดีตเอมิเรตโซราน ใช้เรียกรูปแบบภาษาเคิร์ดกลางมาตรฐานที่เขียนด้วยชุดตัวอักษรโซรานี ซึ่งพัฒนามาจากชุดตัวอักษรอาหรับในคริสต์ทศวรรษ 1920 โดยSa'ed Sidqi Kaban และ Taufiq Wahby

## ประวัติ

ในยุคออตโตมาน มีการตั้งโรงเรียนมัธยมเพื่อไปเรียนที่อิสตันบูลทำให้ภาษาโซรานีเป็นภาษาสำหรับการเขียน ภาษาเคิร์ดเป็นภาษาต้องห้ามในอิรักในสมัยลัทธิบาธรุ่งเรือง เมื่อลัทธิบาธเสื่อมลง การตีพิมพ์ภาษาเคิร์ดแพร่หลายอีกครั้ง ทำให้ภาษาโซรานีเป็นรูปแบบที่ใช้เขียนในอิรัก

## อักษร

ภาษาโซรานีเขียนด้วยอักษรอาหรับดัดแปลง ในอิรักซึ่งต่างจากภาษากุรมันชีที่เขียนด้วยอักษรละตินในตุรกี แต่เริ่มมีการนำอักษรละตินมาใช้กับภาษาโซรานีที่เผยแพร่ทางโทรทัศน์ 

## การแพร่กระจาย

จำนวนผู้พูดที่แน่นอนของภาษาโซรานีหาได้ยาก แต่น่าจะมี 7-15 ล้านคนในอิรักและอิหร่าน

## การเป็นภาษาราชการ

มีการเสนอให้ภาษาโซรานีเป็นภาษาราชการของรัฐบาลเคอร์ดิสถานในอิรัก แต่ไม่ได้รับการยอมรับจากชาวเคิร์ดที่พูดภาษากุรมันชี

## ลักษณะทางไวยากรณ์

การเรียงประโยคเป็นแบบประธาน-กริยา-กรรม ไม่มีคำสรรพนามที่แยกระหว่างเพศชายและเพศหญิง และไม่มีการผันคำกริยาตามเพศ .
## การเปรียบเทียบระหว่างภาษาโซรานีกับภาษากุรมันชี

## อ้างอิง

## ข้อมูล
* 
* 
* 
*
*

## แหล่งข้อมูลอื่น

คเร์ดกลาง
คเร์ดกลาง
พระเจ้าฌูเอาที่ 4 แห่งโปรตุเกส

**พระเจ้าฌูเอาที่ 4 แห่งโปรตุเกส** (, 18 มีนาคม ค.ศ. 1603 - 6 พฤศจิกายน ค.ศ. 1656) ทรงเป็นพระมหากษัตริย์แห่งโปรตุเกสและอัลการ์วึช (King of Portugal and the Algarves) ในราชวงศ์บรากังซา เป็นพระนัดดาของอิงฟังตากาตารีนา ดัชเชสแห่งบรากังซา ผู้ได้ประกาศอ้างสิทธิในราชบัลลังก์โปรตุเกสและกลายเป็นชนวนสงครามชิงราชสมบัติใน ค.ศ. 1580 มีพระสมัญญานามว่า พระเจ้าฌูเอาผู้ฟื้นฟู (, ) ก่อนพระองค์จะเสด็จสวรรคตในปี ค.ศ. 1656 ดินแดนของจักรวรรดิโปรตุเกสได้แผ่ขยายออกไปอย่างกว้างขวางที่สุด ด้วยพื้นที่ที่มากถึงเกือบ 3,000 ล้านเอเคอร์

พระเจ้าฌูเอาที่ 4 แห่งโปรตุเกสเสด็จพระราชสมภพที่เมืองวิลลา วีซอซา (Vila Viçosa) และได้รับสืบทอดตำแหน่งดยุคแห่งบรากังซาซาจากเทอูดอซียูที่ 2 ผู้เป็นพระราชบิดา เมื่อ ค.ศ. 1630 ทรงเสกสมรสกับลุยซา ดี กุซมาน (Luisa de Guzman, ค.ศ. 1613 - 1666) พระธิดาองค์โตของดยุคแห่งเมดินา-ซีโดเนีย เมื่อ ค.ศ. 1633 พระองค์ได้ขึ้นเสวยราชสมบัติจากการปฏิวัติต่อต้านพระเจ้าเฟลีเปที่ 4 แห่งสเปน เมื่อวันที่ 1 ธันวาคม ค.ศ. 1640 และกระทำพิธีราชาภิเษกเมื่อวันที่ 15 ธันวาคม ค.ศ. 1640

พระเจ้าฌูเอาที่ 4 แห่งโปรตุเกสเสด็จสวรรคตในปี ค.ศ. 1656 พระเจ้าอาฟงซูที่ 6 ผู้เป็นพระราชโอรสได้สืบราชสมบัติเป็นลำดับถัดมา พระราชธิดาของพระองค์ผู้หนึ่ง คือ เจ้าหญิงคาทารีนาแห่งบรากานซา ได้อถิเษกสมรสกับพระเจ้าชาร์ลสที่ 2 กษัตริย์แห่งอังกฤษ

## บรรณานุกรม
* 

## แหล่งข้อมูลอื่น
* ''Crux fidelis'' Recording of John IV's best-known choral work

หมวดหมู่:บุคคลที่เกิดในปี พ.ศ. 2146
หมวดหมู่:พระมหากษัตริย์โปรตุเกส
หมวดหมู่:ดยุกแห่งบรากันซา
หมวดหมู่:ราชวงศ์บรากังซา
หมวดหมู่:เจ้าชายโปรตุเกส
ภาษาเคิร์ดเหนือ

**ภาษากุรมันจี** () หรือ **ภาษาเคิร์ดเหนือ** เป็นภาษาย่อยทางเหนือของภาษาเคิร์ด ที่มีผู้พูดส่วนใหญ้ในตุรกีตะวันออกเฉียงใต้ อิหร่านตะวันตกเฉียงเหนือถึงตะวันออกเฉียงเหนือ อิรักตอนเหนือ ซีเรียตอนเหนือ และคอเคซัสกับภูมิภาคโฆรอซอน

หลักฐานแรกสุดของภาษาเคิร์ดกุรมันจีสืบได้ถึงประมาณคริสต์ศตวรรษที่ 16 และนักกวีชาวเคิร์ดคนสำคัญหลายคนอย่าง Ehmedê Xanî (1650–1707) เขียนในภาษาย่อยนี้ ภาษานี้ยังเป็นภาษาทั่วไปและภาษาเชิงพิธีของชาวยาซีดี โดยคัมภีร์ *[[Yazidi Black Book|Mishefa Reş]]* และบทสวดทั้งหมดเขียนและอ่านในภาษากุรมันจี

## ประวัติของชื่อภาษา

ทฤษฎีหลักเกี่ยวกับที่มาของคำ Kurmanji เชื่อว่ามาจากเจ้าชาย Jaladet Bedirkhan นักปราชญ์ชาวเคิร์ดผู้คิดค้นการเขียนภาษาเคิร์ดด้วยอักษรละตินโดยมาจาก Kurd+man+cî หมายถึงชาวเคิร์ดผู้อยู่ในดินแดนของตนเอง ในช่วงแรกๆจะเพิ่มตัว "d" เป็น Kurdmanji แต่ในยุคหลังตัว d หายไป

อีกทฤษฎีหนึ่งเชื่อว่า Kurmanji หมายถึงชาวเคิร์ดในเมเดีย โดยตัวสะกดเดิมคือ Khormenj ในประวัติศาสตร์ ชาวเคิร์ดอยู่ในดินแดนที่ภาษากรีกเรียกว่า Armenia และภาษากรีก Armen อาจจะกลายเป็นศัพท์ Khormen ส่วนชื่อในภาษาอาร์มีเนียคือ Haiq 

นักวิชาการบางส่วนเชื่อว่า คำว่า Kurmanji มาจากคำ 2 คำคือ kur (เด็กชาย) และ magi ซึ่งเป็นชื่อเผ่าโบราณในจักรวรรดิเมเดีย ซึ่งมีกล่าวอ้างถึงในไบเบิล คำเต็มคือ Kurên Magî ซึ่งหมายถึงเด็กแห่งมาคี นักวิชาการกลุ่มนี้เชื่อว่าเผ่ามาคีคือผู้พูดภาษาเคิร์ดดั้งเดิม

## อ้างอิง

## แหล่งข้อมูลอื่น

*  Wîkîferheng Kurdish (Kurmanji) Wiktionary
* Kurdish Institute Kurdish language, history, books and latest news articles.
* Egerîn, Kurdish (Kurmanji) search engine
* Reference Grammar with Selected Readings for Kurmanji Kurdish, written by W. M. Thackston (Harvard University) 
* 

เคิร์ดเหนือ
เคิร์ดเหนือ
เคิร์ดเหนือ
พื้นที่ประวัติศาสตร์แห่งคย็องจู

**พื้นที่ประวัติศาสตร์แห่งคย็องจู** คือหนึ่งในแหล่งมรดกโลกของประเทศเกาหลีใต้ เป็นเมืองหลวงเก่าของอาณาจักรชิลลา งดงามด้วยพุทธศิลป์เกาหลี ทั้งพระพุทธรูป วัง วัด เจดีย์ ฯลฯ ที่สร้างด้วยหินหรือไม้ที่มีอายุกว่า 1,000 ปี และเนื่องด้วยตั้งอยู่ในที่โล่งแจ้งบนพื้นที่ที่กว้างขวางมาก จึงกล่าวได้ว่าเป็นพิพิธภัณฑ์กลางแจ้งที่ใหญ่ที่สุดในโลก

## มรดกโลก
พื้นที่ประวัติศาสตร์แห่งคย็องจูได้รับจดทะเบียนให้เป็นมรดกโลกในการประชุมคณะกรรมการมรดกโลกสมัยสามัญครั้งที่ 24 เมื่อ พ.ศ. 2543 ที่เมืองแคนส์ ประเทศออสเตรเลีย ด้วยข้อกำหนดและหลักเกณฑ์ในการพิจารณาให้เป็นแหล่งมรดกโลก ดังนี้
* **(ii)** - เป็นสิ่งที่มีอิทธิพลยิ่ง ผลักดันให้เกิดการพัฒนาสืบต่อมาในด้านการออกแบบทางสถาปัตยกรรม อนุสรณ์สถาน ประติมากรรม สวน และภูมิทัศน์ ตลอดจนการพัฒนาศิลปกรรมที่เกี่ยวข้อง หรือการพัฒนาการตั้งถิ่นฐานของมนุษย์ ซึ่งได้เกิดขึ้นในช่วงเวลาใดเวลาหนึ่ง หรือบนพื้นที่ใดๆ ของโลกซึ่งทรงไว้ซึ่งวัฒนธรรม
* **(iii)** - เป็นสิ่งที่ยืนยันถึงหลักฐานของวัฒนธรรมหรืออารยธรรมที่ปรากฏให้เห็นอยู่ในปัจจุบันหรือว่าที่สาบสูญไปแล้ว

## บทความที่เกี่ยวข้อง
* ช็อมซ็องแด

## อ้างอิง

* Gyeongju Historic Areas 

หมวดหมู่:แหล่งมรดกโลกทางวัฒนธรรม
หมวดหมู่:แหล่งมรดกโลกในประเทศเกาหลีใต้
หมวดหมู่:อาณาจักรชิลลา
เกาะภูเขาไฟเชจูและอุโมงค์ลาวา

**[[เกาะเชจู|เกาะภูเขาไฟเชจู]]และอุโมงค์ลาวา** คือ แหล่งมรดกโลกทางธรรมชาติของประเทศเกาหลีใต้ เป็นเกาะภูเขาไฟที่ตั้งอยู่ในทะเลจีนตะวันออก และห่างจากชายฝั่งทางใต้ของเกาหลี 130 กิโลเมตร ตัวเกาะมีพื้นที่ 1,846 ตารางกิโลเมตร หรือ 1,153,750 ไร่ เป็นเกาะที่ใหญ่ที่สุด มีภูเขาที่สูงที่สุด (1,950 เมตร) และเป็นจังหวัดที่เล็กที่สุดของเกาหลีใต้

## มรดกโลก
เกาะเชจูได้รับจดทะเบียนให้เป็นมรดกโลกภายใต้ชื่อ "เกาะภูเขาไฟเชจูและอุโมงค์ลาวา" ในการประชุมคณะกรรมการมรดกโลกสมัยสามัญครั้งที่ 31 เมื่อ พ.ศ. 2550 ที่เมืองไครสต์เชิร์ช ประเทศนิวซีแลนด์ ด้วยข้อกำหนดและหลักเกณฑ์ในการพิจารณาให้เป็นแหล่งมรดกโลก ดังนี้
* **(vii)** - เป็นตัวอย่างที่เด่นชัดของการเป็นตัวแทนในวิวัฒนาการสำคัญต่างๆในอดีตของโลก เช่น ยุคสัตว์เลื้อยคลาน ยุคน้ำแข็ง ซึ่งสะท้อนให้เห็นถึงการพัฒนาความหลากหลายทางธรรมชาติบนพื้นโลก
* **(viii)** - เป็นตัวอย่างที่เด่นชัดในการเป็นตัวแทนของขบวนการเปลี่ยนแปลงที่สำคัญทาง ธรณีวิทยาหรือวิวัฒนาการทางชีววิทยา และปฏิสัมพันธ์ของมนุษย์ต่อสิ่งแวดล้อมทางธรรมชาติที่กำลังเกิดอยู่ เช่น ภูเขาไฟ เกษตรกรรมขั้นบันได

## อ้างอิง

* Jeju Volcanic Island and Lava Tubes 

ก
ก
หมวดหมู่:เกาะเชจู
แหล่งดอลเมนแห่งโคชัง ฮวาซุน และคังฮวา

**แหล่ง[[ดอลเมน]]แห่งโคชัง ฮวาซุน และคังฮวา** คือ หนึ่งในแหล่งมรดกโลกของประเทศเกาหลีใต้ ตั้งอยู่ในบนเกาะคังฮวาในนครอินช็อน ในจังหวัดช็อลลาเหนือและจังหวัดช็อลลาใต้ มีดอลเมนหรือเพิงหินโบราณที่สร้างมาตั้งแต่ต้นคริสต์ศักราชอยู่เป็นจำนวนมากและอย่างหนาแน่นที่ไม่สามารถพบเห็นได้ไหนบนโลก

## มรดกโลก
แหล่งดอลเมนแห่งโคชัง ฮวาซุน และคังฮวาได้รับจดทะเบียนให้เป็นมรดกโลกในการประชุมคณะกรรมการมรดกโลกสมัยสามัญครั้งที่ 24 เมื่อปี พ.ศ. 2543 ที่เมืองแคนส์ ประเทศออสเตรเลีย โดยผ่านข้อกำหนดและหลักเกณฑ์ในการพิจารณาให้เป็นแหล่งมรดกโลก ดังนี้
* **(iii)** - เป็นสิ่งที่ยืนยันถึงหลักฐานของวัฒนธรรมหรืออารยธรรมที่ปรากฏให้เห็นอยู่ในปัจจุบันหรือว่าที่สาบสูญไปแล้ว

## อ้างอิง

* Gochang, Hwasun and Ganghwa Dolmen Sites 

หมวดหมู่:แหล่งมรดกโลกทางวัฒนธรรม
หมวดหมู่:แหล่งมรดกโลกในประเทศเกาหลีใต้
หมวดหมู่:อินช็อน
หมวดหมู่:จังหวัดช็อลลาเหนือ
หมวดหมู่:จังหวัดช็อลลาใต้
ชนิดต้นแบบ

**ชนิดต้นแบบ** () ในทางอนุกรมวิธานคือชนิดแรกที่ถูกระบุบในสกุล หรือเป็นตัวอย่างที่เอกเทศ (สิ่งที่เป็นตัวตน, ซากดึกดำบรรพ์, หรือภาพประกอบ) ที่กำหนดชื่อของสกุล (หรือของสิ่งมีชีวิตที่อยู่ในชั้นต่ำกว่าสกุล) คำนิยามที่แตกต่างทั้งสองนี้ใช้สลับกันได้ในทางทั่ว ๆ ไปและทางพฤกษศาสตร์

## คำนิยามโดยทั่วไป
ชนิดต้นแบบมีอยู่ในระบบการตั้งชื่อทางสัตววิทยาเท่านั้น ในหัวข้อ 42.3 ของระเบียบสากลของระบบการตั้งชื่อทางสัตววิทยา (ICZN) ต้นแบบของชื่อของสกุลหรือสปีชีส์ย่อย (ชื่อกลุ่มสกุล) เป็น "ชนิดต้นแบบ" คำนิยามนี้เป็นไปตาม "ตามชื่อชนิดนั้นเป็นต้นแบบที่กำหนดชื่อของชื่อสกุลหรือสปีชีส์ย่อย" ซึ่งก็เป็นการกำหนดตัวอย่างต้นแบบไปด้วยในชนิดนั้น

## คำนิยามทางพฤกษศาสตร์
ในระบบการตั้งชื่อทางพฤกษศาสตร์ ต้นแบบของชื่อของสกุลหรือสปีชีส์ย่อยเป็นตัวอย่าง (หรือภาพวาด) (*ระเบียบสากลของระบบการตั้งชื่อทางพฤกษศาสตร์ (ICBN)* ข้อ 10.1, 8.1 และ 10.4) ต้นแบบนี้ปกติจะเป็นต้นแบบของสปีชีส์ที่รวมเข้าไว้ (สกุล) ในกรณีนี้มันสามารถระบุโดยชื่อของชนิดนี้ (ข้อ 10.1) และชนิดนี้ถูกเรียกว่า "ชนิดต้นแบบ" แต่ไม่เป็นทางการ ตัวอย่างต้นแบบทางพฤกษศาสตร์เรียกว่า "ตัวอย่างต้นแบบ"

## ดูเพิ่ม
* ต้นแบบ

หมวดหมู่:อนุกรมวิธาน (ชีววิทยา)
หมวดหมู่:ระบบการเรียกชื่อสิ่งมีชีวิต
อลิซาเบธ ราชินีบัลลังก์เลือด

**อลิซาเบธ ราชินีบัลลังก์เลือด** ชื่อภาษาไทยของภาพยนตร์เรื่อง **Elizabeth** นำแสดงโดยเคต แบลนเชตต์, โจเซฟ ไฟนส์, เจฟฟรีย์ รัช, คริสโตเฟอร์ แอคเคลสตัน ร่วมด้วย ริชาร์ด แอทเทนบอรอจ และเอริก ก็องโตนา (นักแสดงรับเชิญ) กำกับการแสดงโดย เชคการ์ คาปูร์

## เนื้อเรื่อง
เจ้าหญิงอลิซาเบธ (เคต แบลนเชตต์) เจ้าหญิงนอกสมรส พระราชธิดาของพระเจ้าเฮนรีที่ 8 แห่งอังกฤษ กับแอนน์ บุลิน พระราชินีแห่งอังกฤษ ซึ่งไม่ได้การยอมรับให้อยู่ราชสมบัติ จนกระทั่งสมเด็จพระราชินีนาถแมรีที่ 1 หรือ *แมรีผู้กระหายเลือด* (Bloody Mary)  พระเชษฐภคินีต่างพระมารดาได้สวรรคตลง พระนางจึงได้ขึ้นครองราชย์ ท่ามกลางความขัดแย้งต่าง ๆ มากมายทั้งการเมืองและการศาสนา บรรดาอำมาตย์ ขุนนางต่างแตกแยกกัน โดยเฉพาะทอมัส ฮาวเวิร์ด ที่ 4, ดยุก แห่งนอร์ฟอล์ก (คริสโตเฟอร์ แอคเคลสตัน) แสดงการต่อต้านพระนางอย่างชัดเจนที่สุด แต่พระนางก็ได้วิลเลียม เซซิลที่ 1, บารอน เบิร์กลีย์ (ริชาร์ด แอทเทนบอรอจ) คอยให้การสนับสนุน

เมื่อพระนางขึ้นครองราชย์ มีราชทูตจากนานาประเทศมากมายเดินทางเจริญสัมพันธไมตรี ด้วยหวังว่าพระนางจะอภิเษกสมรสกับเชื้อพระวงศ์ในราชวงศ์ของตน แต่พระนางมีชายคนรักอยู่แล้ว เป็นขุนนางชื่อรอเบิร์ต ดัดลีย์ที่ 1 เอิร์ลแห่งเลสเตอร์ (โจเซฟ ไฟนส์) แต่ด้วยหน้าที่และบรรดาศักดิ์ พระนางไม่อาจจะรักกับเขาได้อย่างเปิดเผย ก่อนที่ในเวลาต่อมาจะมีการวางลอบปลงพระชนม์ด้วยวิธีการวางยา และเหล่าผู้ที่ภักดีต้องบุกจับเหล่าคนที่คิดร้ายสังหารทิ้ง

เหตุการณ์ต่าง ๆ เหล่านี้ทำให้ อลิซาเบธ เจ้าหญิงผู้ไร้เดียงสาเข้มแข็งขึ้นมาในฐานะพระราชินีแห่งอังกฤษ และพระนางก็ไม่รับรักจากชายคนไหนอีกเลย ไม่ได้อภิเษกสมรสตลอดทั้งพระชนชีพ จนได้ฉายาว่า *ราชินีผู้ทรงพรหมจรรย์* (The Virgin Queen) และต่อมาพระนางได้กลายเป็นสมเด็จพระราชินีที่ยิ่งใหญ่ แผ่อาณาเขตจักรวรรดิอังกฤษให้กว้างไกลออกไป

## เบื้องหลังและคำวิจารณ์
Elizabeth เป็นภาพยนตร์จากสหราชอาณาจักร กำกับการแสดงโดย เชคการ์ คาปูร์ ผู้กำกับชาวอินเดีย เป็นเรื่องราวพระราชประวัติของ  สมเด็จพระราชินีนาถอลิซาเบธที่ 1 แห่งอังกฤษ สมเด็จพระราชินีผู้ยิ่งใหญ่แห่งจักรวรรดิอังกฤษ นำแสดงนำ โดย เคต แบลนเชตต์ นักแสดงหญิงชาวออสเตรเลีย ร่วมด้วยนักแสดงยอดฝีมือชาวอังกฤษต่าง ๆ อีกมา

เมื่อเข้าฉาย ภาพยนตร์ได้รับเสียงวิจารณ์ว่า ดำเนินเรื่องได้อย่างเข้มข้นเหมือนกับ *[[เดอะก็อดฟาเธอร์|The Godfather]]* ของ ฟรานซิส ฟอร์ด คอปโปล่า แสดงให้เห็นถึงความละโมบและกิเลสตัณหาของมนุษย์ รวมทั้งยังแสดงให้เป็นถึงราชประเพณีเก่า ๆ ของอังกฤษอีกด้วย ที่หาดูได้ไม่ง่ายนักในปัจจุบัน

ภาพยนตร์มีชื่อเข้าชิงรางวัลออสการ์ ประจำปี ค.ศ. 1998  ถึง 7 รางวัล ประกอบไปด้วย ภาพยนตร์ยอดเยี่ยม, ดารานำหญิงยอดเยี่ยม, กำกับศิลป์ยอดเยี่ยม, กำกับภาพยอดเยี่ยม, ออกแบบเครื่องแต่งกายยอดเยี่ยม, แต่งหน้ายอดเยี่ยม และดนตรีประกอบยอดเยี่ยม แต่สามารถคว้าไปได้เพียงรางวัลเดียวเท่านั้น คือ แต่งหน้ายอดเยี่ยม

และมีภาคต่อมา คือ *[[อลิซาเบธ : ราชินีบัลลังก์ทอง|Elizabeth: The Golden Age]]* ในปี ค.ศ. 2007 นำแสดงโดยเคต แบลนเชตต์ และเชคการ์ คาปูร์ ยังเป็นผู้กำกับเช่นเคย

## อ้างอิง
* ข้อมูลจากเว็บไซต์ siamzone
* 

หมวดหมู่:ภาพยนตร์อังกฤษ
หมวดหมู่:ภาพยนตร์อิงประวัติศาสตร์
หมวดหมู่:ภาพยนตร์ชีวประวัติ
หมวดหมู่:ภาพยนตร์ที่ออกฉายในปี พ.ศ. 2541
หมวดหมู่:ภาพยนตร์ที่ออกฉายในปี พ.ศ. 2542
หมวดหมู่:ภาพยนตร์ระดับอาร์
หมวดหมู่:ภาพยนตร์ปฐมบท
มลายู

**มลายู** (; ) อาจหมายถึง
* คาบสมุทรมลายู (แหลมมลายู)
** ประเทศมาเลเซีย
* ชาวมลายู
** ชาวไทยเชื้อสายมลายู (ดูเพิ่มที่ ชาวมาเลเซียเชื้อสายไทย)
* ภาษามลายู
** ภาษามลายู
** ภาษามลายูปัตตานี (ยาวี)
** ภาษามลายูถิ่นสตูล (มลายูไทรบุรี, มลายูเกอดะฮ์)
** ภาษามลายูบางกอก
* นกหัวโตมลายู
* กลองมลายู
นวพล ตันตระเสนีย์

**นวพล ตันตระเสนีย์** มีชื่อเล่นว่า**แบ็ค** เป็นนักฟุตบอลชาวไทย โดยเล่นในตำแหน่งกองหลัง 

## ประวัติ
นวพล ตันตระเสนีย์ เกิดเมื่อวันที่ 9 มีนาคม พ.ศ. 2532 ที่จังหวัดระยอง เป็นบุตรชายของนายชุมพล ตันตระเสนีย์เข้ารับการศึกษาในชั้นประถมที่โรงเรียนอัสสัมชัญระยองก่อนจะย้ายมาศึกษาในชั้นมัธยมศึกษาที่โรงเรียนอัสสัมชัญศรีราชา โดยลงเล่นฟุตบอลนักเรียนให้สถาบันในรุ่น 14 ปี  ประเภท ก.(แชมป์),16 ปี ประเภท ก.(แชมป์),และได้แชมป์รุ่น 18 ปี  ประเภท ก. หลังจากนั้นจึงย้ายมาเรียนชั้นม.6ที่โรงเรียนจุฬาภรณราชวิทยาลัย และเป็นหนึ่งในทีมชาติไทยชุดอายุไม่เกิน 19 ปี ชิงแชมป์เอเซีย
## การเล่นฟุตบอลอาชีพ
ในฟุตบอลระดับสโมสร นวพล ตันตระเสนีย์เริ่มต้นด้วยการเป็นตัวสำรองของสโมสรชลบุรี เอฟซีชุดที่ได้แชมป์ลีก ฤดูกาล 2550 และย้ายมาร่วมทีมศรีราชาชุดรองแชมป์ดิวิชั่น 1 ฤดูกาล 2551 และเมืองทองฯ ยูไนเต็ด โดยลงสนามในไทยพรีเมียร์ลีกให้เมืองทองฯ ยูไนเต็ดนัดแรกในวันที่ 18 เมษายน 2552 ในเกมส์ที่ชนะสโมสรการไฟฟ้าส่วนภูมิภาค 1-0
### พิษณุโลก ทีเอสวาย เอฟซี
นวพล ตันตระเสนีย์ ย้ายมาร่วมทีมพิษณุโลก ทีเอสวาย เอฟซี ที่เพิ่งเลื่อนชั้นขึ้นมาเล่นในยามาฮ่า ลีกวัน 2557 และได้ลงสนามในลีกนัดแรกให้พิษณุโลก ในวันที่ 23 กุมภาพันธ์ 2557 ในเกมส์ยามาฮ่า ลีก 1 ฤดูกาล 2557 ที่ทีมเสมอกับขอนแก่น เอฟซี 2-2 ที่สนามพิจิตร สเตเดี้ยม   

นวพล ลงสนามในลีกให้สโมสรพิษณุโลกเพียง 7 นัด โดยอยู่กับทีมแค่จบเลกแรก ก็ย้ายไปร่วมทีมกัลฟ์-สระบุรี เอฟซี
### กัลฟ์ สระบุรี
เดือน มิถุนายน 2557 นวพล ย้ายมาร่วมทีมกัลฟ์-สระบุรี ในยามาฮ่า ลีกวัน 2557 เลกที่ 2

## เกียรติประวัติ
;ศรีราชา-สันนิบาต
* ดิวิชัน 1 รองชนะเลิศ: 2551

หมวดหมู่:นักฟุตบอลชายชาวไทย
หมวดหมู่:นักฟุตบอลจากจังหวัดระยอง
หมวดหมู่:บุคคลจากโรงเรียนอัสสัมชัญระยอง
หมวดหมู่:บุคคลจากโรงเรียนอัสสัมชัญศรีราชา
หมวดหมู่:ผู้เล่นสโมสรฟุตบอลชลบุรี
หมวดหมู่:ผู้เล่นสโมสรฟุตบอลศรีราชา
หมวดหมู่:ผู้เล่นสโมสรฟุตบอลเมืองทอง ยูไนเต็ด
หมวดหมู่:ผู้เล่นสโมสรฟุตบอลเพื่อนตำรวจ
หมวดหมู่:ผู้เล่นสโมสรฟุตบอลเชียงใหม่
หมวดหมู่:ผู้เล่นสโมสรฟุตบอลศรีสะเกษ
หมวดหมู่:ผู้เล่นสโมสรฟุตบอลภูเก็ต
หมวดหมู่:ผู้เล่นสโมสรฟุตบอลนครนายก
หมวดหมู่:ผู้เล่นสโมสรฟุตบอลพิษณุโลก
หมวดหมู่:ผู้เล่นสโมสรฟุตบอลสระบุรี
หมวดหมู่:ผู้เล่นสโมสรฟุตบอลนครปฐม ยูไนเต็ด
หมวดหมู่:ผู้เล่นสโมสรฟุตบอลประจวบ
หมวดหมู่:ผู้เล่นสโมสรฟุตบอลสุโขทัย
หมวดหมู่:ผู้เล่นสโมสรฟุตบอลอุบล ยูไนเต็ด
หมวดหมู่:ผู้เล่นสโมสรฟุตบอลอยุธยา ยูไนเต็ด
หมวดหมู่:ผู้เล่นสโมสรฟุตบอลอุทัยธานี
หมวดหมู่:ผู้เล่นสโมสรฟุตบอลราชนาวี